คาหนังคาเขา เจ้าอาวาสวัดดังสีคิ้ว พาหญิงเข้ากุฏิกลางดึก
ชาวบ้านสีคิ้ว จับได้คาหนังคาเขา เจ้าอาวาสวัดดังที่นครราชสีมา แอบพาผู้หญิงเข้ามานอนในกุฏิกลางดึก จี้เจ้าคณะอำเภอ ทำการสึก ฝ่ายหญิง รับได้ร่วมหลับนอนจริง และเดินทางไปมาหาสู่หลายครั้งแล้ว ขณะที่เจ้าอาวาสปฏิเสธ ไม่มีอะไร อ้างหารือเรื่องจัดหาผ้าป่ามาทอด ,เมื่อเวลา 00.30 น. วันที่ 30 ม.ค.58 ร.ต.ท.สมชาย นางสูงเนิน พนักงานสอบสวน สภ.สีคิ้ว ได้รับแจ้งจาก นายสุวัฒน์ วิรุฬดก กำนัน ต.มิตรภาพ อ.สีคิ้ว จ.นครราชสีมา และชาวบ้านหมู่ 11 ต.มิตรภาพ ว่าพระครูสมุห์ สมาน จตัตสัลโล อายุ 71 ปี เจ้าอาวาสวัดมิตรภาพ อ.สีคิ้ว จ.นครราชสีมา พาผู้หญิงเข้าไปนอนในกุฏิ จากนั้นได้แจ้งให้พระครูโสภณ จารุวัตร เจ้าอาวาสวัดโนนกุ่ม อ.สีคิ้ว ซึ่งเป็นเจ้าคณะตำบลมิตรภาพรับทราบ ก่อนรุดไปตรวจสอบพร้อมกับเจ้าหน้าที่จำนวนหนึ่ง,ที่วัดมิตรภาพ พบว่าไฟในกุฏิพระครูสมุห์ สมาน ปิดไฟมืด จึงเคาะประตูเรียก เมื่อพระครูสมุห์ สมาน เปิดประตู เจ้าหน้าที่มองเห็นหญิง อยู่ใส่ชุดนอน ทราบชื่อต่อมาคือ นางเล็ก (นามสมมติ) อายุ 61 ปี ชาวจังหวัดพะเยา จึงแสดงตนพร้อมขอตรวจค้น ในห้องมีวงอาหารที่ผ่านการกินแต่ยังไม่เก็บให้เรียบร้อยวางอยู่กลางห้อง นอกจากนั้น ยังพบขวดเปล่าเครื่องดื่มไวน์ คูลเลอร์ 2 ขวด และเครื่องดื่มชูกำลัง 1 ขวด วางอยู่ข้างวงข้าว,จากการสอบ นางเล็ก รับสารภาพว่า เคยเป็นภรรยาของพระครูสมุห์ สมาน ตั้งแต่เมื่อครั้งยังไม่บวช ได้เดินทางมาหาพระครูสมุห์ สมาน ตั้งแต่วันที่ 26 ธ.ค.ที่ผ่านมา โดย นางเล็ก ยอมรับว่าทุกครั้งที่คิดถึง พระครูสมุห์ สมาน ก็จะเดินทางไปๆ มาๆ อย่างนี้มาหลายครั้งแล้ว และได้ร่วมหลับนอนกับพระครูสมุห์ สมานจริง ถึงแม้พระครูสมุห์ สมาน จะอายุมาก แต่ก็ยังมีสุขภาพดี เจ้าหน้าที่จึงขอให้นางเล็ก ไปพักที่อื่นก่อน เพื่อรอสอบปากคำอีกครั้งในวันรุ่งขึ้น,จากการสอบสวน นายสุวัฒน์ เผยว่า เรื่องนี้ชาวบ้านรู้กันมานานแล้วว่าพระครูสมุห์ สมาน และนางเล็ก แอบมานอนด้วยกัน แต่ยังจับไม่ได้ แต่มาคราวนี้ ตนและพวกชาวบ้าน จับได้คาหนังคาเขา เห็นทั้งคู่ดับไฟอยู่ในห้องสองต่อสอง และถ้าเจ้าคณะอำเภอไม่ยอมดำเนินการให้สึก ชาวบ้านทั้งหมดก็จะออกมาขับไล่ต่อไป,ขณะเดียวกัน พระครูสมุห์ สมาน ให้การปฏิเสธว่า ไม่ได้มีอะไรกับนางเล็กเลย โดยอ้างว่าที่ยินยอมให้นางเล็กเข้ามาในกุฏิ ก็เพื่อจะหารือกันในเรื่องที่นางเล็กจะจัดหาผ้าป่ามาทอดที่วัดในเร็วๆ นี้ เบื้องต้นเจ้าหน้าที่ได้ทำการลงบันทึกไว้เป็นที่เรียบร้อย จากนั้นได้ส่งเรื่องให้พระครูโสภณ จารุวัตร เจ้าอาวาสวัดโนนกุ่ม เพื่อเสนอต่อพระครูกัลยาณนุโยค เจ้าคณะอำเภอสีคิ้วดำเนินการต่อไป ,ล่าสุดผู้สื่อข่าวได้สอบถามไปที่ พระครูกัลยาณนุโยค เจ้าคณะอำเภอ ได้รับคำตอบว่า ยังไม่ทราบเรื่องที่เกิดขึ้นจากเจ้าคณะตำบล และถ้าพระครูสมุห์ สมาน ทำผิดตามวินัยสงฆ์ คงต้องพิจารณาดำเนินคดีต่อไป.
ชาวบ้านสีคิ้ว จับได้คาหนังคาเขา เจ้าอาวาสวัดดังที่นครราชสีมา แอบพาผู้หญิงเข้ามานอนในกุฏิกลางดึก ฝ่ายหญิง รับได้ร่วมหลับนอนจริง และเดินทางไปมาหาสู่หลายครั้งแล้ว ขณะที่เจ้าอาวาสปฏิเสธ ไม่มีอะไร อ้างหารือเรื่องจัดหาผ้าป่ามาทอด 
พระนอนกับสีกา,พระพาสีกาเข้ากุฏิ,เจ้าอาวาสวัดมิตรภาพ,สีคิ้ว,นครราชสีมา,ข่าวภูมิภาค,ข่าว,ไทยรัฐออนไลน์